b'\n_START_ARTICLE_\nNederlands provinser\n_START_PARAGRAPH_\nNederlands provinser representerer det administrative laget mellom Nederlands nasjonale regjering og de lokale kommunene, og har ansvaret for saker av regional betydning. Nederlands provinser g\xc3\xa5r tilbake til de gamle f\xc3\xb8ydale enheter, og har hatt sin n\xc3\xa5v\xc3\xa6rende funksjon som forvaltningsenheter i en sentralstat siden 1800-tallet. Siden 1. januar 1986 har Nederland v\xc3\xa6rt delt inn i tolv provinser._NEWLINE_Den mest folkerike provinsen er Zuid-Holland (S\xc3\xb8r-Holland) med over 3,6 millioner innbyggere i henhold til befolkningsbergning i 2015. Med en befolkning p\xc3\xa5 rundt 380 621 innbyggere (2014) er Zeeland den minste provinsen. I henhold til areal er Friesland den st\xc3\xb8rste provinsen med et totalt areal p\xc3\xa5 5 749\xc2\xa0km\xc2\xb2. Om vann ikke er inkludert er Gelderland den st\xc3\xb8rste provinsen med et areal p\xc3\xa5 4 972\xc2\xa0km\xc2\xb2. Utrecht er den minste provinsen med et areal p\xc3\xa5 kun 1 449\xc2\xa0km\xc2\xb2. Rundt 13 000 mennesker var sysselsatt i en provinsadministrasjon i 2009._NEWLINE_Nederlands provinser er organisert i Interprovinciaal Overleg (Assosiasjon av Nederlands provinser, IPO). Denne organisasjonen promoterer provinsenes felles interesser hos Nederlands nasjonale regjering i Haag og innenfor EU i Brussel.'